Mosh

Mosh eller moshpit (fra engelsk) er en energisk fridans og publikumsaktivitet som oftest forekommer på konserter med metal- og hardcore-band, men også på punkkonserter. Mosh har likhetstrekk med pogo, en standard punk-dans som hevdes å være funnet opp av punk-pioneren Sid Vicious.http://www.imdb.com/name/nm0895965/bio

Å delta i en moshpit, det vil si fellesdansen eller området foran scenen der herjinga foregår, kan være farlig. Det er dokumentert ni dødsfall i forbindelse med moshpit mellom 1994 og 2006.http://abcnews.go.com/Health/story?id=4804513&page=1

Mosh begynte på konsertene til thrash metal-band som Slayer og Anthrax i 1980-årene. Moshing blir tidvis omtalt i metal- og hardcoretekster, som i Anthrax' Caught in a Mosh. Instrumentalpartier på Anthrax' tidlige plater er ofte kalt "MOSH PART" på tekstarket (oftest skrevet med store bokstaver).

Varianter
Det finnes et antall ulike moshpit-aktiviteter, som circlepit, der deltakerne beveger seg i en ring som ligner en malstrøm, stagediving, der en deltaker hopper fra scenekanten og ned i moshpiten, samt crowdsurfing, som består i å la seg bære rundt på hendene til de andre deltakerne. Wall of Death er en sjeldnere manøver hvor publikum deler seg i to grupper som står vendt mot hverandre og deretter løper i høy hastighet mot hverandre. Dette forekommer mest på thrash metal- og metal core-konserter, og dirigeres da gjerne fra scenen.

Referanser

 Eksterne lenker 

Kategori:Dans